རྩ་ལྟུང་དང་སྦོམ་པོའི་ཟིན་བྲིས་བཞུགས་སོ། །
༄༅། །རྗེ་རིན་པོ་ཆེས། དེ་ཚེ་དངོས་གྲུབ་རྣམ་གཉིས་འགྲུབ་པའི་གཞི། །
རྣམ་དག་དམ་ཚིག་སྡོམ་པར་གསུངས་པ་ལ། །བཅོས་མ་མིན་པའི་ངེས་པ་རྙེད་གྱུར་
ནས། །སྲོག་དང་བསྡོས་ཏེ་བསྲུང་བར་བྱིན་གྱིས་རློབས། ཞེས་གསུངས་པ་ལྟར་བླ་
མེད་རྡོ་རྗེ་ཐེག་པའི་སྒོར་ཞུགས་ཏེ་དབང་མཚན་ཉིད་དང་ལྡན་པ་ཐོབ་ནས་ལམ་རིམ་
གཉིས་སྒོམ་པ་ལས་ཀྱང་དམ་སྡོམ་ཚུལ་བཞིན་དུ་སྲུང་བ་གལ་ཆེ་ཞིང་དེ་ལ་བསྲུང་ཚུལ་
ཤེས་དགོས་སོ། དེ་ཡང་རྒྱུད་སྡེ་གོང་མ་གཉིས་ལྟར་ན་རིགས་ལྔ་སྤྱིའི་དམ་ཚིག་དང་།
རིགས་ལྔ་སོ་སོའི་དམ་ཚིག་གཉིས་ལས་སྤྱིའི་དམ་ཚིག་ནི་ཟ་བའི་དམ་ཚིག་དང་།
བསྲུང་བའི་དམ་ཚིག་དང༌། བསྟེན་པའི་དམ་ཚིག་གསུམ་དུ་འདུ་ལ། ཟ་བའི་དམ་
ཚིག་ལ་རྟོགས་པ་མཐོ་བས་ནི་ཤ་ལྔ་དང་བདུད་རྩི་ལྔ་དངོས་ལ་ལོངས་སྤྱོད་ཅིང་།
དམའ་བས་དེ་དག་གི་དོད་ཐུབ་བདུད་རྩི་རིལ་བུ་དང་། མ་འབྱོར་ན་ཁ་ཟས་བདུད་
རྩིར་མོས་ཏེ་ཟའོ། བསྲུང་བའི་དམ་ཚིག་ནི་རྩ་ལྟུང་བཅུ་བཞི་དང་སྦོམ་པོ་བརྒྱད་
སོགས་སོ། བསྟེན་པའི་དམ་ཚིག་ནི། རྡོར་དྲིལ་དང་རྒྱན་དྲུག་ལ་སོགས་པ་འཆང་
བའོ། རིགས་ལྔ་སོ་སོའི་དམ་ཚིག་ལ་བཅུ་དགུ་ཡོད་དེ། རྣམ་སྣང་གི་དམ་ཚིག་ལ་དྲུག
མི་བསྐྱོད་པའི་བཞི། རིན་འབྱུང་གི་བཞི། འོད་དཔག་མེད་ཀྱི་གསུམ། དོན་གྲུབ་ཀྱི་
གཉིས་སོ། དེ་རྣམས་ཀྱི་ནང་ནས་ད་ལམ་འདིར་སྐབས་སུ་བབས་པ་ནི། གལ་ཆེ་བ་
རགས་རིམ་ཙམ་སྟོན་པ་ལ་གཉིས། རྩ་ལྟུང་གཏན་ལ་དབབ་པ་དང་། སྦོམ་པོ་གཏན་
ལ་དབབ་པོའོ། དང་པོ་ལ་གཉིས། མཚན་གྱི་དོན་དང༌། གཞུང་གི་དོན་ནོ། དང་
པོ་ནི། རྒྱ་གར་སྐད་དུ། ཞེས་སོགས་ཏེ། བཛྲ་རྡོ་རྗེ། ཡ་ན་ཐེག་པ་མཱུ་ལ་རྩ་བ། པ་
ཏི་ལྟུང་བ་སྟེ། ཐེག་པ་ཆེན་པོ་མ་ལུས་པ་བསྡུས་པ་ནི་ཕར་ཕྱིན་དྲུག་ཡིན་ཞིང་། དེ་
རྣམས་བསྡུས་པ་ཐབས་ཤེས་གཉིས་དང༌། དེ་ཡང་བསྡུས་པ་བདེ་སྟོང་གཉིས་དབྱེར་
མི་ཕྱེད་པ་སྟེ་དེ་ཉིད་ངེས་པ་དོན་གྱི་རྡོ་རྗེ་ཡང་ཡིན་ལ་ཐེག་པ་ཡང་ཡིན་ནོ། དེའི་ཕྱིར་
ཐབས་ཤེས་དབྱེར་མི་ཕྱེད་པ་རྡོ་རྗེ་དང༌། གོང་ནས་གོང་དུ་བགྲོད་པར་བྱེད་པའི་
20

བཞོན་པ་ཡིན་པས་ན་ཐེག་པའོ། རྩ་བའི་ལྟུང་བ། ཞེས་པ་ནི། ཤིང་གི་རྩ་བ་བཅད་
པ་ན་ཡལ་འདབ་ཐམས་ཅད་སྐམ་པ་ལྟར། རྡོ་རྗེ་ཐེག་པའི་སྡོམ་པ་གཅོད་པའི་ཉེས་
སྤྱོད་མཐར་ཐུག་འབྱུང་བས་ན་རྩ་བ་དང་། གནས་འོག་མར་ལྟུང་ཞིང་ཡོན་ཏན་གོང་
མ་སྐྱེ་བ་ལ་སྒྲིབ་པས་ན་ལྟུང་བའོ། གཉིས་པ་ནི། འཕགས་པ་འཇམ་དཔལ་གཞོན་
ནུར་གྱུར་པ་ལ་ཕྱག་འཚལ་ལོ། ཞེས་པ་སྟེ། ལོ་ཙཱ་བ་རྣམས་ཀྱིས་བསྟན་བཅོས་བསྒྱུར་
བའི་ཐོག་མར་ཕྱག་མཛད་པ་སྟེ་གོ་སླའོ། གསུམ་པ་གཞུང་གི་དོན་ལ་གསུམ། བཤད་
པ་ལ་འཇུག་པའི་བྱ་བ། བཤད་པ་ཉིད་ཉེ་བར་དགོད་པ། བཤད་པ་མཐར་ཕྱིན་པའི་
བྱ་བའོ། དང་པོ་ལ་གཉིས། མཆོད་པར་བརྗོད་པ་དང་། བརྩམ་པར་དམ་འཆའ་
བའོ། དང་པོ་ནི། ཀུན་ནས་ཏེ་སྒོ་གསུམ་ཐམས་ཅད་ནས་དང་བས་ལམ་མ་ནོར་བར་
སྟོན་པའི་བླ་མའི་ཞབས་ཀྱི་པདྨོ་ལའོ། རབ་ཏུ་བཏུད་པ་ནི་ལུས་ས་ལ་ཕབ་པ་དང་།
ངག་གིས་བསྟོད་དབྱངས་དང༌། ཡིད་ཀྱི་དད་གུས་ཆེན་པོས་ཕྱག་འཚལ་བའོ། དེ་
ཞེས་པ་ནི་ལྷག་བཅས་སོ། གཉིས་པ་བརྩམ་པར་དམ་འཆའ་བ་ནི། རྩ་བའི་ལྟུང་བ་
བཅུ་བཞི་ནི། ཞེས་སོགས་ཏེ། བཤད་པར་བྱ། གང་ན་རྩ་བའི་ལྟུང་བ་བཅུ་བཞིའོ།
ང་རང་བཟོ་མིན་པ་རྒྱལ་བ་རང་ཉིད་ཀྱིས་གསུངས་པའི་རྒྱུད་གཤེད་དམར།
དགྲ་ནག རྡོ་རྗེ་སྙིང་པོ་རྒྱན་གྱི་རྒྱུད་ལ་སོགས་པ་ནས་ཇི་ལྟར་གསུངས་པ་བཞིན་དུའོ།
འོ་ན་རྒྱུད་སྡེ་དེ་དག་བལྟས་ཆོག་པས་གཞུང་ལོགས་སུ་བྱས་པ་ལ་དགོས་པ་མེད་དོ་ཞེ་
ན། དེ་རྣམས་སུ་གོ་རིམ་འཁྲུགས་པ་རྣམས་བསྡེབས། མིག་གསལ་བ་རྣམས་གསལ་
བར་བྱས། རྒྱ་ཆེན་པོ་རྣམས་ཚིག་ཉུང་ངུར་བསྡུས་ཏེ་རྟོགས་སླ་བས་ན་དགོས་པ་ཡོད་
དོ། གཉིས་པ་བཤད་པ་ཉིད་ཉེ་བར་དགོད་པ་ལ་གཉིས། རྩ་ལྟུང་གིས་མ་གོས་པར་
བྱ་བ་དང༌། ཉམས་ན་ཕྱིར་བཅོས་པའི་ཐབས་སོ། དང་པོ་ལ་གསུམ། རྩ་ལྟུང་ངོས་
བཟུང་བ། དེ་མ་གོས་པར་བསྲུང་འདོད་བསྐྱེད་པ། ཇི་ལྟར་བསྲུང་བའི་ཚུལ་ལོ།
དང་པོ་ལ་བཅུ་བཞི་ལས། དང་པོ་སློབ་དཔོན་ལ་བརྙས་སྨོད་ཀྱི་རྩ་ལྟུང་ནི། གང་
ཕྱིར་རྡོ་རྗེ་འཛིན་པ་ཡི། ཞེས་སོགས་ཏེ། རྒྱུ་མཚན་གང་གི་ཕྱིར་ན་རྡོ་རྗེ་འཛིན་པ་སྟེ།
རྡོ་རྗེ་འཆང་གིས་སྒྱུ་འཕྲུལ་དྲ་བ་སོགས་ལས་གསུངས་པ་ལྟར།
དངོས་གྲུབ་སློབ་
21

དཔོན་མཉེས་མིན་གྱི་རྗེས་སུ་འགྲོ་ལྡོག་བྱེད་དོ། དེ་བས་ན་སློབ་དཔོན་དེ་ལ་བརྙས་པ་
ནི་རྩ་ལྟུང་དང་པོའོ། འདི་ལ་ཡུལ་དབང་བསྐུར་བ་དང་། རྒྱུད་བཤད་པ་དང་།
མན་ངག་བསྟན་པ་གང་ཡང་རུང་བས་ཆོག་པས་དབང་བསྐུར་བ་སོགས་གཅིག་པོ་
མིན་ལ། རྒྱུད་ཚིགས་བཅད་གཅིག་ཡན་དང་། མན་ངག་ལས་ཀྱི་ཡན་ལག་ཕྲ་མོ་
གཅིག་ཡན་ཆད་སྟོན་པའི་སློབ་དཔོན་ལ་བརྙས་སྨོད་བྱས་ན་རྩ་ལྟུང་དུ་འགྱུར་རོ།
བརྙས་པ་ནི་ཞིང་གོང་མར་འཛིན་པའི་ཁུར་དོར་བ་དང༌་། སྨོད་པ་ནི་ཚུལ་ཁྲིམས་
འཆལ་བའོ། ལེ་ལོ་དང་རྨོངས་པ་ཅན་ནོ། ཞེས་པ་ལྟ་བུ་སྟེ། གདམས་ངག་ལ་
སོགས་པ་རྣམས་ཐོབ་ནས་ད་ནི་འདིས་ཅི་ཞིག་བྱ། ཞེས་ཞིང་གོང་མར་འཛིན་པའི་
ཁུར་འདོར་བའོ། འདི་རྣམས་ལ་མཐུན་མོང་དུ་ཀུན་དཀྲིགས་ཆེན་པོའི་ཡན་ལག་
ཚང་དགོས་པ་ནི་བྱང་སྡོམ་གྱི་སྐབས་སུ་བཤད་པ་བཞིན་ནོ། གཉིས་པ་བདེ་གཤེགས་
བཀའ་འདས་ཀྱི་རྩ་ལྟུང་ནི། བདེ་གཤེགས་བཀའ་ལས་འདས་པ་ནི། ཞེས་སོགས་ཏེ།
རྟེན་ནི་སྡོམ་པ་གསུམ་གང་རུང་ཐོབ་ལ་མ་བཏང་བ། བསམ་པ་རྣལ་དུ་གནས་པས་
ཡུལ་སངས་རྒྱས་ཀྱིས་གསུངས་པའི་སྡོམ་པ་གསུམ་གྱི་བཅས་མཚམས་གང་ཡང་རུང་
བར་བྱ་བ་ཤེས་བཞིན་དུ་ཁྱད་དུ་གསོད་འདོད་ཀྱི་ཀུན་སློང་དང་ལྡན་པས་འགལ་བར་
བྱས་པའོ། གསུམ་པ་རྡོ་རྗེས་སྤུན་ལ་ཉེས་པ་བརྗོད་པའི་རྩ་ལྟུང་ནི། རྡོ་རྗེ་སྤུན་ལ་
ཁྲོས་ནས་ནི། ཞེས་སོགས་ཏེ་ཡུལ་ནི་བླ་མ་གཅིག་ལས་རྒྱུད་སྡེ་བཞི་གང་རུང་གི་དབང་
ཐོབ་པས་ཆོག་གི། དུས་གཅིག་ལ་ཐོབ་པ་དང་དཀྱིལ་འཁོར་གཅིག་པ་མི་དགོས། བྱ་
བ་ཅི་ཞིག་བྱས་ན་རྩ་ལྟུང་དུ་འགྱུར་པ་ནི་སྤུན་ཡིན་པ། སྔགས་ཀྱི་སྡོམ་ལྡན་ཡིན་པ།
དེ་དང་དེར་འདུ་ཤེས་པས་ཞེ་སྡང་གིས་ཀུན་ནས་བླངས་ནས་དེའི་སྐྱོན་བརྗོད་པ་དེ་
སྤུན་གྱིས་ཐོས་ནས་དོན་གོ་བ་ན་རྩ་ལྟུང་དུ་འགྱུར་རོ། བཞི་པ་སེམས་ཅན་ལ་བྱམས་
པ་སྤོང་བའི་རྩ་ལྟུང་ནི། སེམས་ཅན་རྣམས་ལ་བྱམས་པ་སྤོང༌། ཞེས་སོགས་ཏེ།
ཡུལ་སེམས་ཅན་གང་རུང་གཅིག་ཡན་ཆད་ལ། བྱ་བ་འདི་བདེ་བ་ཐམས་ཅད་དང་
གཏན་དུ་བྲལ་ན་སྙམ་པའི་སེམས་བསྐྱེད་ནས་བྱམས་པ་བཏང་བ་ནི་རྩ་ལྟུང་བཞི་པ་
ཡིན་པར་རྒྱལ་བས་གསུངས་སོ། ལྔ་པ་བྱང་ཆུབ་སེམས་འདོར་གྱི་རྩ་ལྟུང་ནི། ཆོས་ཀྱི་
22

རྩ་བ་བྱང་ཆུབ་སེམས་ཞེས་སོགས་ཏེ། ཆོས་ལ་མང་དུ་ཡོད་པ་ལས་ཡུལ་སངས་རྒྱས་ཀྱི་
ཆོས་ཐམས་ཅད་ཀྱི་རྩ་བ་བྱང་ཆུབ་ཀྱི་སེམས་ཏེ། དེ་མེད་ན་སངས་རྒྱས་ཀྱི་རྒྱུར་མི་
འགྱུར། དེ་སྤོང་ལུགས་ནི། སངས་རྒྱས་ནི་ཡོན་ཏན་མཐའ་ཡས་པ་དང། སེམས་
ཅན་གྲངས་མང་བ་དང༌། རྒྱལ་སྲས་ཀྱི་སྤྱོད་པ་རྒྱ་ཆེ་ཞིང་བྱ་དཀའ་བ་དང༌། དུས་
བསྐལ་པ་དཔག་ཏུ་མེད་པར་བསྒྲུབ་དགོས་པ་དང༌། གནས་འཁོར་བ་སྡུག་བསྔལ་གྱི་
རང་བཞིན་ཅན་འདིར་དེ་ལྟ་བུས་སངས་རྒྱས་སྒྲུབ་པ་བདག་གིས་ག་ལ་ནུས་སྙམ་དུ་
བཏང་བའོ། རྗེ་རིན་པོ་ཆེས་སྨོན་སེམས་ལ་བྱ་བར་གསུངས་པ་ཀུན་རྫོབ་བྱང་སེམས་
སྤྱི་ཙམ་ལ་སྨོན་སེམས་སུ་མིང་བཏགས་པ་ལ་དགོངས་ཀྱི། སྨོན་འཇུག་གཉིས་སུ་བྱས་
པའི་སྨོན་སེམས་མིན་པས་འཇུག་སྡོམ་དང་བཅས་པ་ལ་བྱའོ། འདི་ལ་སེམས་དེ་
བསྐྱེད་པ་ཙམ་གྱིས་རྩ་ལྟུང་དུ་འགྱུར་བས་ཀུན་དཀྲིགས་ཀྱི་ཡན་ལག་གཞན་ཚང་མི་
དགོས་སོ། དྲུག་པ་རང་གཞན་གྱི་གྲུབ་མཐའ་ལ་སྨོད་པའི་རྩ་ལྟུང་ནི། རང་ངམ་
གཞན་གྱི་གྲུབ་པའི་མཐའ། ཞེས་སོགས་ཏེ། ཡུལ་རང་གི་གྲུབ་པའི་མཐའ་སྔགས་ཀྱི་
ཐེག་པ་དང་། གཞན་གྱི་གྲུབ་པའི་མཐའ་ཕར་ཕྱིན་ཐེག་པ་གཉིས་གང་རུང་ལ་འདི་
སངས་རྒྱས་ཀྱིས་གསུངས་པ་མ་ཡིན་ནོ་ཞེས་ཞེ་ཐག་པ་ནས་ཡིད་ལ་བསམ་ཞིང་བརྗོད་
ན་རྩ་ལྟུང་དུ་འགྱུར་རོ། བདུན་པ་གསང་སྒྲོག་གི་རྩ་ལྟུང་ནི། ཡོངས་སུ་མ་སྨིན་
སེམས་ཅན་ལ། ཞེས་སོགས་ཏེ། ཡུལ་ནི་དབང་མ
ད་པ་ཐོབ་མ་ཐོབ་
ཡུལ་ནི་དབང་མཚན་ཉིད་དང་ལྡན་པ་ཐོ
སྟེ་དེ་ཡང་འབྲས་བུ་སྐུ་བཞིའི་ས་བོན་ཤེས་རྒྱུད་ལ་འཇོག་ནུས་མི་ནུས་ལ་རག་ལས་
ཤིང་། དེ་ལྟ་བུའི་དབང་མཚན་ཉིད་པ་མ་ཐོབ་པའི་གང་ཟག་ལ་བྱ་བ་བསྐྱེད་རྫོགས་
ཀྱི་ཆ་གང་ཡང་རུང་བ་སྨྲ་བར་མི་བྱ་སྟེ། བུམ་དབང་མ་ཐོབ་པ་ལ་བསྐྱེད་རིམ་དང་།
གསང་དབང་མ་ཐོབ་པ་ལ་རྫོགས་རིམ་གྱི་དབེན་གསུམ་དང་། ཤེར་དབང་མ་ཐོབ་པ་
ལ་དཔེ་དོན་གྱི་འོད་གསལ་སོགས་དང༌། བཞི་པ་མ་ཐོབ་པ་ལ་ཟུང་འཇུག་གི་ལམ་
བསྟེན་པར་མི་བྱའོ། དེ་ཡང་མ་སྨིན་པར་འདུ་ཤེས་ཤིང་། ཡུལ་དེ་མ་དད་པས་དོན་
གོ་བ་ན་དངོས་གཞི་བསྐྱེད་ཅིང་། གཞན་འདུལ་བའི་དགོས་པ་ཁྱད་པར་ཅན་ཡོད་ན་
དེས་སེལ་བའི་དངོས་གཞི་མི་བསྐྱེད་དོ། གསང་སྒྲོག་འདི་དངོས་གྲུབ་འགྲུབ་པའི་
23

གེགས་ཆེ་བས་ན་སློབ་དཔོན་ཞི་བའི་ཡེ་ཤེས་ཀྱིས་ཀྱང་། དངོས་གྲུབ་འགྲུབ་པའི་རྒྱུ་
བཞི་ནི། དད་པས་མི་ལྡོག་པ། ཤེས་རབ་ཀྱིས་ཐེ་ཚོམ་མི་ཟ་བ། ཏིང་ངེ་འཛིན་རྩེ་
གཅིག་པ། ཤིན་ཏུ་གསང་བ་རྣམས་སོ་ཞེས་བཤད་ཅིང༌། གསང་ཞིང་སྦས་པས་
འགྲུབ་པས་ན་གསང་སྔགས་ཞེས་སོ། དབང་མི་བསྐུར་ཡང་དཀྱིལ་འཁོར་དུ་གཞུག་
ཏུ་རུང་བ་ནི་གནང་བའི་ལས་ཡིན་པས་གསང་སྒྲོག་གི་ཉེས་པ་མེད་དོ། བརྒྱད་པ་ཕུང་
པོ་ལ་བརྙས་པའི་རྩ་ལྟུང་ནི། ཕུང་པོ་སངས་རྒྱས་ལྔ་བདག་ཉིད། ཅེས་སོགས་ཏེ།
ཡུལ་རང་ལུས་ཀྱི་གཟུགས་ཕུང་རྣམ་སྣང་། ཚོར་བ་རིན་འབྱུང་། འདུ་ཤེས་འོད་
དཔག་མེད། འདུ་བྱེད་དོན་གྲུབ་རྣམ་ཤེས་མི་བསྐྱོད་པ་སྟེ་ཕུང་པོ་ལྔ་སངས་རྒྱས་ལྔའི་
བདག་ཉིད་དམ་རང་བཞིན་དུ་བསྒོམ་པར་གསུངས་པ་ལ། བྱ་བ་ཕུང་པོ་མི་གཙང་
བའི་བདག་ཉིད་ལ་སངས་རྒྱས་བསྒོམ་ག་ལ་རུང་ཞེས་བརྙས་ཤིང་། ནང་གི་སྦྱིན་སྲེག་
གིསམཆོད་ཅིང་བདེ་བས་བདེ་བ་བསྒྲུབ་དགོས་པ་ལ་ལུས་རྒུད་ཅིང་སྡུག་བསྔལ་བར་
བྱ་བའི་ཕྱིར་ཐབས་གང་ཡང་རུང་བས་གདུང་བར་བྱེད་པའོ། དེས་ན་བྱ་རྒྱུད་ཀྱི་སྨྱུང་
བར་གནས་པའང་ལྷ་ལ་གཙང་སྦྲ་སྒྲུབ་པའི་བསམ་པས་བྱ་དགོས་སོ། དགུ་པ་ཆོས་ལ་
སོམ་ཉི་ཟ་བའི་རྩ་ལྟུང་ནི། རང་བཞིན་དག་པའི་ཆོས་རྣམས་ལ་ཞེས་སོགས་ཏེ། ཡུལ་
ཆོས་ཐམས་ཅད་རང་བཞིན་གྱིས་དག་པ་སྟེ་རང་བཞིན་མེད་པ་ལ་བྱ་བ་དེ་ལ་ཡིད་མ་
ཆེས་ནས་ཐེ་ཚོམ་ཟ་བ་སྟེ་སྟོང་ཉིད་ཟབ་མོ་ལ་ཡིད་མ་ཆེས་ནས་སྤོང་བའོ། བཅུ་པ་
གདུག་ལ་བྱམས་པའི་རྩ་ལྟུང་ནི། གདུག་ལ་རྟག་ཏུ་བྱམས་ལྡན་པ། ཞེས་སོགས་ཏེ།
ཡུལ་གདུག་པ་ཅན་བླམ་ལ་སྨོད་པ། བསྟན་པ་ལ་གནོད་པ། སེམས་ཅན་ལ་འཚེ་བ་
སྣ་ཚོགས་བྱེད་པའི་མ་རུངས་པ་མངོན་སྤྱོད་བྱ་བའི་ཡུལ་ལ་བྱ་བ་བྱམས་པ་བྱས་ན་སྟེ།
དེ་ཡང་ལུས་ཀྱིས་འགྲོགས་ཤིང་། ངག་གིས་ཕན་པའི་ཚིག་སྨྲ་ན་རྩ་ལྟུང་དུ་འགྱུར་བའི་
དོན་ཡིན་གྱི། སེམས་ཀྱིས་བྱམས་པ་སྤོང་བའི་དོན་མིན་ལ། ལུས་ངག་གིས་མཛའ་
བར་བྱེད་པའི་ལྟུང་བ་ཡིན་གྱི་མངོན་སྤྱོད་མ་བྱས་ན་རྩ་ལྟུང་སྟོན་པ་མིན་ནོ། བཅུ་
གཅིག་པ་མིང་སོགས་བྲལ་བའི་ཆོས་ལ་རྟོག་པའི་རྩ་ལྟུང་ནི། མིང་སོགས་བྲལ་བའི་
ཆོས་རྣམས་ལ། ཞེས་སོགས་ཏེ། ཡུལ་མིང་དང་བརྡ་དང་ཐ་སྙད་ཙམ་ལས་དོན་དམ་
24

པ་དང་བྲལ་བའི་ཆོས་ལ། བྱ་བ་མིང་དང་བརྡ་ལ་མ་ལྟོས་པར་ངོ་བོས་གྲུབ་བོ་སྙམ་དུ་
འཛིན་པ་སྟེ་སྟོང་པ་ཉིད་མ་རྙེད་གོང་དུ་མ་བཙལ་ན་ཉེས་བྱས་དང༌། རྙེད་ནས་དེས་
རྩིས་ཟིན་དགོས་པ་ལ་ཐ་ན་ཉིན་ཞག་གཅིག་གི་ཁོངས་སུ་སྔར་རྙེད་པའི་དབུ་སེམས་
གང་རུང་གི་ལྟ་བ་དྲན་ཙམ་ཡང་མ་བྱུང་ན་རྩ་ལྟུང་དུ་འགྱུར་རོ། བཅུ་གཉིས་པ་
སེམས་སུན་འབྱིན་པའི་རྩ་ལྟུང་ནི། སེམས་ཅན་དད་དང་ལྡན་པ་ཡི། ཞེས་སོགས་ཏེ།
ཡུལ་སེམས་ཅན་ཐེག་པ་ཆེན་པོའི་གདམས་ངག་ལ་དད་ཅིང་། ཁྱད་པར་སྣོད་རུང་རྡོ་
རྗེ་ཐེག་པའི་གདམས་པར་དད་པ་ལ་བྱ་བ་སེམས་སུན་འབྱིན་པ་སྟེ་དེའི་འདུན་པ་ལྡོག་
འདོད་ཀྱི་བསམ་པས་མ་དད་པར་བྱས་པས་འདུན་པ་ལྡོག་པ་ན་རྩ་ལྟུང་དུ་འགྱུར་རོ།
བཅུ་གསུམ་པ་དམ་རྫས་མི་བསྟེན་པའི་རྩ་ལྟུང་ནི། དམ་ཚིག་ལ་ནི་ཇི་བཞིན་རྙེད།
ཅེས་སོགས་ཏེ། དང་པོ་ལ་ཐ་བ་དང༌། བསྲུང་བ་དང༌། བསྟེན་པའི་དམ་ཚིག་གི་
རྫས་རྙེད་པ་དེ་ཚུལ་བཞིན་མི་བསྟེན་པ་སྟེ། འདི་ལ་བླ་མེད་ཁོ་ནའི་རྩ་ལྟུང་དུ་འགྲོ་
ཚུལ་དང༌། རྣལ་འབྱོར་རྒྱུད་དང་མཐུན་མོང་བའི་རྩ་ལྟུང་དུ་འགྲོ་ཚུལ་ལོ། དང་པོ་
ནི་སྐྱེས་པ་ཁོ་ན་འདུས་པའི་དཔའ་བོའི་སྟོན་མོ་དང༌། བུད་མེད་ཁོ་ན་འདུས་པའི་
དཔའ་མོའི་སྟོན་མོ་དང༌། གཉིས་ཀ་འདུས་པའི་ཚོགས་ཀྱི་འཁོར་ལོ་སོགས་ཀྱི་ཚེ་ཤ་ལྔ་
དང་བདུད་རྩི་ལྔ་ལ་སོགས་པ་བསྟབས་པ་ལ་བཙོག་ཅིང་མི་རུང་བའི་བསམ་པས་དྭང་
དུ་མ་བླངས་པ་དང་། ནུས་པ་རྙེད་ཅིང་དགག་བྱ་གཞན་མེད་པར་རིག་མས་འདོད་པ་
བསྟབས་པ་དང་དུ་མི་ལེན་ན་རྩ་ལྟུང་དུ་འགྱུར་རོ། མཐུན་མོང་བའི་རྩ་ལྟུང་དུ་འགྲོ་
ཚུལ་ནི། རྡོ་རྗེ་དང་དྲིལ་བུ་དང་ལག་པའི་ཕྱག་རྒྱ་ལ་སོགས་པ་ཕྱིའི་དམ་ཚིག་རྫས་ལ་
མི་ལྟོས་ཀྱི་ནང་གི་སྒོམ་པ་ཁོ་ནས་ཆོག་གོ་ཞེས་ཁྱད་གསོད་ཀྱི་བསམ་པས་འདོར་ན་རྩ་
ལྟུང་དུ་འགྱུར་རོ། བཅུ་བཞི་པ་བུད་མེད་ལ་སྨོད་པའི་རྩ་ལྟུང་ནི། ཤེས་རབ་རང་
བཞིན་བུད་མེད་ལ། ཞེས་སོགས་ཏེ། ཡུལ་ཤེས་རབ་ཀྱི་རང་བཞིན་ཏེ་བདེ་བ་ཆེན་
པོའི་ཡེ་ཤེས་བསྐྱེད་པར་བྱེད་པའི་བུད་མེད་ལ། བྱ་བ་སྐྱོན་གདགས་འདོད་ཀྱིས་བུད་
མེད་ཀྱི་རྟེན་སྤྱི་ལ་དམིགས་ནས་བུད་མེད་ཀྱི་རིགས་འདི་གཡོ་སྒྱུ་ཆེ། ཞེས་པ་ལྟ་བུ་
རྟེན་དམན་པར་བཟུང་ནས་སྨད་པ་བུད་མེད་ཀྱིས་གོ་ན་བླ་མེད་རྩ་ལྟུང་དུ་འགྱུར་ལ།
25

རྡོ་རྗེ་ཕག་མོ་ལ་སོགས་པ་བུད་མེད་ཀྱི་ཚུལ་བཟུང་བ་ལ་སྨད་ན་རྒྱུད་སྡེ་གཉིས་ཀའི་རྩ་
ལྟུང་དུ་འགྱུར་བར་བཤད་དོ། གཉིས་པ་དེས་མ་གོས་པར་བསྲུང་འདོད་བསྐྱེད་པ་ལ་
གཉིས། བསྲུངས་པའི་ཕན་ཡོན་དང༌། མ་བསྲུངས་པའི་ཉེས་དམིགས་སོ། དང་པོ་
ནི